PROGRAM KHAS PENGAKUAN SUKARELA (PKPS) 2.0: AMBIL PELUANG LUNAS CUKAI TANPA PENALTI Berteraskan konsep A.E.S (Awareness, Education, Services) diamalkan di Lembaga Hasil Dalam Negeri Malaysia (HASiL), Program Khas Pengakuan Sukarela (PKPS)2.0 memberi peluang kepada pembayar cukai baharu dan sedia ada untuk meningkatkan tahap pematuhan cukai mereka. Ini seterusnya menggalakkan pembayar cukai secara sukarela melaporkan pendapatan yang sepatutnya dalam tempoh pelaksanaan. Pembayar cukai baharu perlu ambil peluang Semua kategori pembayar cukai ditawarkan PKPS 2.0 kecuali kategori fail majikan. Program ini layak disertai oleh mereka yang mempunyai pendapatan yang tidak pernah dilaporkan atau kurang dilaporkan, perbelanjaan atau tidak dibenarkan, pelepasan/ potongan atau rebat terlebih tuntut dan elaun modal/ insentif terlebih tuntut. Program ini juga boleh disertai mereka yang ingin melaporkan pelupusan aset dan membuat penyeteman dokumen atau perjanjian yang tidak disetem dalam tempoh dibenarkan. tuntutan terlebih tuntut atau 1
Tiada audit, tiada penalti HASiL menerima maklumat pengakuan sukarela dalam tempoh PKPS 2.0 dengan suci hati. Tiada tindakan audit atau siasatan akan dilakukan pada masa hadapan. Tindakan audit atau siasatan boleh diambil bagi tahun taksiran terlibat sekiranya gagal melunaskan bayaran cukai dalam tempoh masa ditetapkan. Pembayar cukai juga akan menikmati tawaran penalti pada kadar 0% bagi pendapatan yang dilaporkan menerusi program ini. Permohonan diproses dalam tempoh 14 hari bekerja Permohonan yang lengkap dan memenuhi syarat kelayakan akan diproses dalam tempoh 14 hari bekerja dari tarikh penerimaan. Walau bagaimanapun, 30 hari bekerja diambil bagi memproses permohonan melibatkan isu harga pindahan. Surat penyelesaian akan dikeluarkan bersama-sama notis taksiran/ taksiran tambahan bagi pengakuan yang memenuhi syarat-syarat ditetapkan. Sertai PKPS 2.0 secara dalam talian Pengakuan sukarela boleh dibuat sehingga 31 Mei 2024 di taksiran mytax.hasil.gov.my menggunakan BNCP bagi terlibat. tahun-tahun BNCP yang tidak boleh diakses perlu dikemukakan secara manual ke Pejabat LHDNM yang mengendalikan fail pembayar cukai atau ke Pejabat LHDNM berhampiran. Bagi pembayar duti, dokumen/ perjanjian perlu dikemukakan melalui Stamp Assessment and Payment System (STAMPS) untuk proses penyeteman. 2
Bayaran cukai dalam tempoh 30 hari dari tarikh notis Bayaran cukai boleh dibuat sekali gus dalam tempoh 30 hari dari tarikh notis atau secara ansuran sehingga 31 Mei 2024 berdasarkan aturan bayaran ansuran yang dipersetujui tanpa mengemukakan dokumen sokongan. Tindakan undang-undang dan audit boleh diambil di masa hadapan jika tunggakan cukai tidak dibayar dalam tempoh ditetapkan. Pendapatan diterima atau disimpan di luar negara tertakluk cukai Pendapatan diperoleh atau terbit dari Malaysia walaupun disimpan dalam akaun bank di luar negara masih tertakluk kepada cukai pendapatan di Malaysia. Sekiranya pendapatan tersebut belum dilaporkan, laporkannya menerusi PKPS 2.0 berdasarkan tahun taksiran ianya diperoleh dan tertakluk kepada syarat-syarat ditetapkan. Pendapatan luar negara yang diterima di Malaysia oleh pemastautin juga tertakluk kepada cukai pendapatan di Malaysia. Walau bagaimanapun, terdapat pengecualian cukai diberikan berhubung pendapatan tersebut yang tertakluk kepada syarat-syarat tertentu. 3
Rebut tawaran lunas cukai tanpa penalti. Layari Portal MyTax di mytax.hasil.gov.my atau melalui pautan PKPS 2.0 di untuk info lanjut. Disediakan oleh: Seksyen Penerbitan dan Publisiti | Bahagian Perhubungan Awam dan Multimedia Jabatan Khidmat Korporat Lembaga Hasil Dalam Negeri Malaysia 4